## L’IVAM presenta una acció sonora que combina audiovisuals, música de DJs i intervencions poètiques

*** ‘Esperaba algo mejor’ proposa mitjançant l’experimentació artística fer reflexionar l’espectador sobre el món del fanzine
* Està dirigida a tots els públics amb motiu de l’exposició ‘Això no és còmic! Fanzins: avantguarda i innovació del còmic a Espanya’**

L’Institut  València d’Art Modern (IVAM) presenta una acció sonora experimental en directe titulada ‘Esperaba algo mejor’. La *performance* que es du a terme amb motiu de l’exposició ‘Això no és còmic! Fanzins: avantguarda i innovació del còmic a Espanya’, tindrà lloc dijous que ve 26 de juny a les 19:00 hores.

La proposta dels il·lustradors Carlos Santonja i Gio Oishii, així com del fanziner  Alejandro Álvarez, combina audiovisual, so i intervencions escèniques i poètiques per a llançar un missatge que permeta reflexionar sobre el món de l’autoedició i els fanzins.

La *performance* es desenrotllarà com una actuació en directe en la qual s’experimentarà mitjançant la projecció d’audiovisuals d’imatges gravades prèviament en la galeria 6 que acull la mostra sobre fanzins, combinada amb una part sonora a través de la música de DJs juntament amb intervencions parlades.

L’activitat s’organitza amb motiu de l’exposició ‘Això no és còmic! Fanzins: avantguarda i innovació del còmic a Espanya’ que acull l’IVAM fins al 9 de novembre.

La mostra planteja una panoràmica de les noves possibilitats expressives gestades en el fanzín a través de prop de 250 obres de més de quaranta autors i reunix des de fanzins mítics dels anys 70 com *La piraña divina*, el primer número del *TMEO* o les primeres publicacions d’origen valencià, com *Ademuz km. 6.*

L’accés és gratuït fins que es complete l’aforament. Més informació en la [web del museu](http://www.ivam.es/).

Fecha: 24/06/2025